ועדת החוקה, חוק ומשפט, כנסת 19, פרוטוקול מספר 184, 2014-05-21 09:00

דוד רותם: בוקר טוב.

דוד רותם: אני פותח את ישיבת הוועדה.

דוד רותם: הנושא: הצעת חוק-יסוד: הממשלה (תיקון - נבחר ציבור שהורשע בעבירה שיש עמה קלון).

דוד רותם: גברתי היועצת המשפטית, את מוכנה להציג לנו את הצעת החוק?

<סיגל קוגוט: לפי הדין הקיים, לגבי שרים, יש תנאים לתקופת צינון בין הרשעה פלילית מסוימת לחזרתם וכשירות להיות שרים.

<סיגל קוגוט: הצעת החוק רוצה לקבוע סוג מסוים של נסיבות מחמירות, הן מבחינת העבירה שבה מדובר, והן מבחינת התקופה.

<סיגל קוגוט: ההצעה קובעת שימשיך לחול הכלל הקיים שעבירה רגילה שעליה נדון לעונש מאסר יהיה שבע שנים, אבל אם מדובר בעבירה שהמאסר הוא מסוים ובית המשפט קבע קלון, תידרש תקופה של 14 שנה כדי לחזור לכשירות.

דוד רותם: זה רק לגבי מי שיורשע לאחר כניסתו לתוקף של החוק הזה?

<סיגל קוגוט: יש כאן כמה סוגיות.

<סיגל קוגוט: יש שתי סוגיות שחשוב מאוד לומר אותן לפרוטוקול.

<סיגל קוגוט: אני כתבתי פה כל מיני שאלות לדיון, אבל יש שתי סוגיות שחשוב שהוועדה תכריע בהן – האם החוק הזה חל רק על שרים, או גם על מועמד לראשות ממשלה?

<סיגל קוגוט: כי תיתכן פה שאלה פרשנית, ואי-אפשר להשאיר דבר כזה לפרשנות, זה דבר שהמחוקק צריך לקבוע.

<סיגל קוגוט: למה תיתכן פה בכלל שאלה פרשנית?

<סיגל קוגוט: לכאורה, ראש הממשלה הוא גם שר, כי סעיף 5 לחוק יסוד: הממשלה קובע שהממשלה מורכבת מראש הממשלה ומשרים אחרים.

<סיגל קוגוט: אבל כשכתוב שנשיא המדינה מטיל את התפקיד להרכיב ממשלה, כתוב שהוא יכול להטיל את התפקיד על אחד מחברי הכנסת שהסכים לכך.

<סיגל קוגוט: כלומר, רק בפרשנות אתה יכול לומר שכשנשיא המדינה מטיל את התפקיד הוא צריך להטיל את זה על מי שכשיר להיות שר.

<סיגל קוגוט: וזה לא נושא.

<סיגל קוגוט: מי מרכיב ממשלה זה לא נושא שפרשן צריך לקבוע אותו, זה נושא שהמכונן צריך לקבוע אותו בחוק יסוד.

דוד רותם: ועדת השרים דנה בנושא הזה?

<עמי ברקוביץ: הישיבה התקיימה באותו זמן שהייתה סערת השלגים, ולכן אני לא נכחתי בה.

<עמי ברקוביץ: למיטב הבנתי, הנושא לא נדון.

<עמי ברקוביץ: זאת אומרת, הצעת החוק לא נדונה בצורה מפורשת כיוון שהצעת החוק מדברת על שרים.

<עמי ברקוביץ: ההתייחסות הייתה לשרים, ולכן ככל שהוועדה תרצה להתייחס לנקודה הזאת, אנחנו נבקש להחזיר את הדיון - - -

דוד רותם: אנחנו נרצה להתייחס לנקודה הזאת.

<עמי ברקוביץ: אם כך, אני מבקש מאדוני לתת לנו שהות לחזור לוועדת השרים.

דוד רותם: תחזרו לוועדת השרים ותבדקו.

<עמי ברקוביץ: בסדר גמור.

<סיגל קוגוט: יש עוד סוגיה, זו הסוגיה של סגני שרים.

<סיגל קוגוט: ראש הממשלה זה לכיוון ההפוך, שהוא קל וחומר, הוא המנהיג.

<סיגל קוגוט: סגן שר, ודאי שהוא לא כמו שר, וגם אין לו את אותם תפקידים.

<סיגל קוגוט: יחד עם זאת, יש לו תפקיד ברשות המבצעת.

<סיגל קוגוט: היום, לפי חוק יסוד: הממשלה, יש רק תנאי הדחה לסגן שר, ולא קבועים בסעיף 27 תנאי הכשירות שלו.

<סיגל קוגוט: לכאורה אפשר להגיד שדי בזה שהוא כשיר להיות חבר כנסת, אבל אנחנו גם מכירים פסיקה, ואנחנו יודעים שגם כאן לא היינו רוצים להשאיר את ההכרעה הזאת לבית משפט.

<סיגל קוגוט: השאלה היא אם החוק הזה חל על סגני שרים או לא זו גם שאלה שאנחנו רוצים שהמכונן יכריע בה.

<סיגל קוגוט: ולכן אנחנו רוצים לדעת האם לזה ועדת השרים כן התייחסה?

<עמי ברקוביץ: לא, לא, לא.

<עמי ברקוביץ: כיוון שהנושאים לא נדונו – היום, כמו שאמרת, אין תנאי כשירות לסגני שרים, וכיוון שהצעת החוק דיברה על שרים בלבד, לא היה דיון גם בזה.

<עמי ברקוביץ: גם זו נקודה - - -

דוד רותם: הצעת החוק הזאת מדברת על אדם שהורשע לאחר כניסתו לתוקף של החוק הזה, נכון?

<עמי ברקוביץ: לפי מה שכתוב בה, לא.

<איילת פישמן: החוק מדבר על תחולה רטרואקטיבית.

<קריאה: הוא מחיל את זה רטרואקטיבית.

דוד רותם: החוק מדבר על תחולה רטרואקטיבית?

<איילת פישמן: לא - - -

דוד רותם: אני לא מחיל שום דבר רטרואקטיבית.

<עמי ברקוביץ: גם ועדת השרים ביקשה להשמיט את זה.

<איילת פישמן: גם בוועדת השרים זה ירד.

דוד רותם: אני לא מחיל שום דבר רטרואקטיבית.

דוד רותם: הכול יחול מהיום ואילך, אחרי קבלתו של החוק ואילך.

אברהם מיכאלי: מי מעלה על הדעת שזה יהיה רטרואקטיבי?

אברהם מיכאלי: לא הבנתי.

דוד רותם: יש פה מי שמעלה על הדעת שזה רטרואקטיבי.

<איילת פישמן: ההצעה המקורית כתובה כך שזה יחול רטרואקטיבית.

<איילת פישמן: זה כתוב במפורש.

אברהם מיכאלי: אבל איך אפשר לעשות את זה חוקתית?

דוד רותם: אי-אפשר לעשות את זה.

<דורית ואג: הוא ירד מזה.

אברהם מיכאלי: לא הבנתי מי חשב לעשות - - -

<איילת פישמן: זה לא רלוונטי.

דוד רותם: חבר הכנסת מיכאלי, זה לא יהיה רטרואקטיבי.

אברהם מיכאלי: א'-ב' שלימדו אותנו במשפטים שאין חוקים רטרואקטיביים.

<איילת פישמן: מיותר, זה לא לשולחן.

<איילת פישמן: ירדנו מזה.

<סיגל קוגוט: עכשיו, כשאומרים שהחוק לא יחול רטרואקטיבית, יש פה כמה אפשרויות גם כן.

<סיגל קוגוט: גם אם מחליטים שזה לא יהיה רטרואקטיבי, יש כמה אופציות.

<סיגל קוגוט: האופציה המינימלית היא להגיד שמי שכבר נדון, הורשע, ריצה ועברו לגבי שבע שנים, לא יקפיצו עליו פתאום חוסר כשירות.

<סיגל קוגוט: זה המינימום.

<סיגל קוגוט: אבל תיתכן הוראה פרספקטיבית יותר.

אורי מקלב: מה דינו של אולמרט לפי החוק הזה?

אורי מקלב: <

סיגל קוגוט: הכול תלוי במה שאתה תקבע בחוק.

אורי מקלב: את נוגעת בדיוק בנקודה.

אורי מקלב: אדוני היושב-ראש, אני שאלתי – לא נעים לי להגיד שמות – מה דינו של אולמרט.

אורי מקלב: זו החלה רטרואקטיבית או לא?

<סיגל קוגוט: תלוי מה תכתוב בחוק.

<דורית ואג: אין רטרואקטיבית.

דוד רותם: החוק לא יחול עליו.

<סיגל קוגוט: לא, על אולמרט החוק כן יחול.

<סיגל קוגוט: אני אומרת, אתה יכול לקבוע כמה הוראות לא רטרואקטיביות.

<סיגל קוגוט: אני אמרתי, המינימום של המינימום – אם אתה רוצה להיות מינימלי מאוד – זה להגיד שמי שכבר עשה הכול וחזר להיות כשיר, אתה לא מקפיץ עליו את חוסר הכשירות.

<סיגל קוגוט: זה המינימום.

<סיגל קוגוט: את זה אתה יכול לעשות כמינימום.

<סיגל קוגוט: אבל אם שיקול הדעת שלך הוא כזה שאומר מי שהורשע אחרי החוק, אתה יכול לכתוב את זה.

<סיגל קוגוט: אני רק אומרת שהמינימום של המינימום זה להגיד מי שכבר חזר להיות כשיר.

<סיגל קוגוט: אם אתה כחבר כנסת שואל אותי – אני רוצה שזה יהיה רק מי שהורשע אחרי התיקון, מי שנגזר דינו אחרי התיקון, מי שהתחיל לרצות את עונשו אחרי התיקון, אתה יכול לקבוע אופציות שונות.

משה מזרחי: אתה יכול, אבל אתה לא תעשה.

<סיגל קוגוט: הוא אומר שהוא רוצה לעשות.

אורי מקלב: לא, אני לא אמרתי.

דוד רותם: אני לא אחיל שום דבר רטרואקטיבית.

משה מזרחי: לא רטרואקטיבי.

דוד רותם: שום רטרואקטיבי.

דוד רותם: הכול יחול על מי שהורשע אחרי - - -

משה מזרחי: דקה.

משה מזרחי: אתה מנהל את זה לבד?

משה מזרחי: אני אלך.

דוד רותם: לא, אתה לא תלך, אתה תהיה פה.

משה מזרחי: תן לי לדבר גם כן.

משה מזרחי: היו שתי הצעות.

משה מזרחי: הייתה אחת לגבי מי שחלפה תקופת התיישנותו, זה מה שאמרת, הרע ההכרחי האפשרי.

משה מזרחי: זה הגיוני.

משה מזרחי: מילא לא רטרואקטיבי, אני מקבל את זה, בסדר.

משה מזרחי: למרות שאני לא בטוח שהעניין הזה – בגלל שיש לזה כביכול נופך פרסונלי, לא זאת הייתה הכוונה.

משה מזרחי: אבל אני לא בטוח שרטרואקטיביות פה היא ממש פסולה מעיקרה.

משה מזרחי: משום שזה עניין טכני שהכנסת תחוקק, ובבוקר אחד היא תתעורר ותחליט שפה היא לא רוצה אנשים שיש להם רישום פלילי.

משה מזרחי: אנחנו נחוקק חוק שרוצים שאחד מתנאי הכשירות של חבר כנסת, שיהיה נקי מרישום פלילי.

משה מזרחי: אנחנו יכולים לעשות את זה?

דוד רותם: אני לא בטוח.

<סיגל קוגוט: חבר כנסת?

משה מזרחי: דקה.

משה מזרחי: תיכף נדבר על העניין של ההטיה שאתם עושים בין שר לבין חבר כנסת.

משה מזרחי: בואי נגיד שרים.

משה מזרחי: הכנסת תתעורר בבוקר אחד ותחליט שהיא רוצה שרים ללא רישום פלילי, זאת תהיה ההגדרה.

משה מזרחי: זה ילכוד את מי שיש לו רישום פלילי גם בעבר?

משה מזרחי: זה פרסונלי?

משה מזרחי: זה רטרואקטיבי פוגע?

דוד רותם: זה רטרואקטיבי פוגע מאוד.

משה מזרחי: - - - ואללה, אם אני הייתי יודע, אני לא יודע – הכלל של אין עונשין אלא מזהירין תחילה.

משה מזרחי: אם אני הייתי יודע, אז לא הייתי צובר רישום פלילי כדי להיות חבר כנסת.

<סיגל קוגוט: בוודאי שאני מבינה.

משה מזרחי: אני אומר אני מקבל את זה, וקיבלתי את זה.

משה מזרחי: אני לא יכול לחזור בי בשל ההגינות, מאחר וזה עבר – בלי רטרואקטיביות.

משה מזרחי: אבל לא יעלה על הדעת שזה יהיה מיום גזר הדין.

משה מזרחי: זה לא עד כדי כך מהותי, הרבה התיישנו פה.

<סיגל קוגוט: זה נתון לשיקול דעת.

<סיגל קוגוט: כל עוד יש את המינימום, היתר נתון לשיקול דעת.

משה מזרחי: אני חושב שההצעה שאת הצעת היא מקובלת מאוד, היא ראויה מאוד, וצריך להגיד את זה פה על השולחן.

משה מזרחי: יש פה אינוונטר גדול שמחכה לנו בפתח.

משה מזרחי: חבר'ה, בתי הכלא שלנו עמוסים - - - <

סיגל קוגוט: אגב, אתה מאמין שיש לאינוונטר הזה סיכוי פוליטי?

<קריאה: זה בכלל לא משנה.

משה מזרחי: אנחנו חשבנו שמישהו שישב בכלא יחזור ויהיה פה ואולי גם יהיה שר?

משה מזרחי: והנה הוא פה.

משה מזרחי: מה זאת אומרת לא?

<סיגל קוגוט: אני שואלת אם אתה באמת חושב שיש הרבה סיכוי.

משה מזרחי: אנחנו דמיינו, גם כאזרחים, שישבו פה אסירים לשעבר?

משה מזרחי: וזה קרה.

משה מזרחי: צריך להגיד את זה.

משה מזרחי: בוודאי שכן, למה לא?

<סיגל קוגוט: כי המפלגות חושבות הרבה פעמים לפני שהן מציגות רשימה שלהם.

משה מזרחי: אני חושב שצריך להתעקש פה על מה שאת הצעת, ובהגינות, ובצדק, וזה מאזן.

משה מזרחי: זה לא רטרואקטיבי גורף מצד אחד, אבל יש בזה היגיון.

משה מזרחי: זה לא ממש במהות, כמו שאת אומרת, שאני מתעורר והיום זו עבירה חדשה.

משה מזרחי: שאתה שללת איזושהי זכות, זה לא עד כדי כך נוגע לשורש ממנו כולם מוטרדים.

דוד רותם: עד היום, מי שהורשע, שבע שנים אחרי שהוא גמר לרצות את עונשו הוא קיבל חזרה כשירות.

דוד רותם: אתה רוצה לקחת לו את הכשירות הזו.

דוד רותם: זה רטרואקטיבי.

דוד רותם: ואני לא אצביע על חוק רטרואקטיבי.

אברהם מיכאלי: אני לא הבנתי שחבר הכנסת מזרחי התכוון לסיטואציה כזאת.

אברהם מיכאלי: הוא מדבר כרגע על שסיגל אומרת - - -

משה מזרחי: הוא רוצה שכל מי שיש לו עבר פלילי - - -

משה מזרחי: את מי זה יתפוס?

משה מזרחי: הדיון כרגע הוא את מי זה יתפוס?

משה מזרחי: - -

אברהם מיכאלי: עזוב עכשיו את מי זה יתפוס, עזוב.

משה מזרחי: - - האם זה יתפוס?

משה מזרחי: אני מקווה שזה יהיה ב-1 בינואר 2015, מיום חקיקת החוק.

משה מזרחי: כלומר, מי שהרשיעו אותו.

אברהם מיכאלי: אחרי ה-1?

משה מזרחי: אחרי.

משה מזרחי: או מי שכבר יש לו את החבילה הזו, אלוהים אדירים, ויש לנו טור ארוך של כאלה שרק רוצים לדפוק לנו פה בדלת.

דוד רותם: אני אגיד לך יותר מזה, אני רוצה שבית המשפט בגזר הדין יחליט שהוא שולל את האפשרות של אותו אדם להיבחר לכנסת או לכהן כשר.

משה מזרחי: מה זאת אומרת?

אברהם מיכאלי: כמו קלון.

דוד רותם: לא רק קלון.

אברהם מיכאלי: כמו קלון.

משה מזרחי: קלון זה ממילא - - -

דוד רותם: לא, לא, לא.

אברהם מיכאלי: ציון מפורש.

דוד רותם: אני רוצה שבית משפט יפסול אדם כדי שהאיש יוכל לטעון לעניין.

דוד רותם: שבית המשפט בגזר הדין יפסול אדם לכהן.

אלעזר שטרן: דודו, למה אתה רוצה?

דוד רותם: כי אני רוצה להטיל על בית המשפט - - -

אלעזר שטרן: למה על בית המשפט?

אלעזר שטרן: אני לא מבין.

עמר בר-לב: אבל הוא לא יכול לעשות את זה.

עמר בר-לב: אין לו סמכות לעשות את זה.

דוד רותם: תיכף אנחנו ניתן לו את הסמכות.

משה מזרחי: אנחנו כל הזמן מיילים פה שבית המשפט עושה לנו את העבודה ומתערב בחייו של המחוקק.

אלעזר שטרן: אפשר להצביע?

דוד רותם: אפשר להצביע?

אלעזר שטרן: זה חוק פשוט.

דוד רותם: אני לא מצביע עליו.

דוד רותם: אצלך הכול פשוט.

<סיגל קוגוט: קודם הראינו שלא בהכרח שזה חל על ראש ממשלה בכלל - - -

אלעזר שטרן: אוקיי, אז את זה נוסיף.

אלעזר שטרן: נצביע על הסתייגות, תתקבל ההסתייגות.

אלעזר שטרן: אני לא מבין, אדוני היושב-ראש, מהג'יפה הזאת – סליחה, אני חוזר בי מהמילה.

דוד רותם: היושב-ראש מהג'יפה – אתה מומחה לענייני ג'יפות, אנחנו יודעים את זה.

אלעזר שטרן: שנייה.

אלעזר שטרן: תן לי להגיד לך משהו.

אלעזר שטרן: באמת, מה, אנחנו לא מתביישים?

אלעזר שטרן: אתה כיושב-ראש ועדת חוקה לא מתבייש?

אלעזר שטרן: החוק הזה הוא לא טריוויאלי?

אלעזר שטרן: מה הוא אומר?

אלעזר שטרן: הוא לא אומר אפילו שכל מי שעשה עבירה שם.

אלעזר שטרן: הוא אומר שמי שניצל – וזאת הזדמנות חד-פעמית שניתנת לאדם בחיים שלו לסמכות כל-כך גדולה, והוא ניצל אותה מתוקף אותה סמכות - -

<עמי ברקוביץ: זה לא מה שכתוב בחוק.

אלעזר שטרן: - - אתה עוד צריך את אותו שופט שיגיד לך?

דוד רותם: כן.

אלעזר שטרן: מה, אנחנו כלום?

אלעזר שטרן: אז אולי בואו לא נחוקק אף חוק ונגיד שבתי המשפט יקבעו לנו הכול?

דוד רותם: אתה יודע מה?

דוד רותם: אתה בהחלט צודק.

דוד רותם: ראיתי אתמול איך שאתה רצית לחוקק חוק בעניין הטרור, והשארת חצי לבתי המשפט.

אלעזר שטרן: לא נכון.

אלעזר שטרן: ואני רוצה להגיד לך עוד משהו.

אלעזר שטרן: אני חשבתי שהבעיה שלנו שהיא אי-אפשר לעשות את זה על העבר.

אלעזר שטרן: זאת הבעיה.

דוד רותם: נכון, שלא יהיה על העבר.

אלעזר שטרן: הפטנט הזה, שהוא כל כך נכון – למה הוא לא היה נכון?

אלעזר שטרן: אדוני, יש פושעים שריצו את עונשים ושילמו את חובם לחברה, "עלא כיפכ".

אלעזר שטרן: אבל להביא אותם עוד פעם ליד השמנת?

אלעזר שטרן: באמת, הם הוכיחו כבר שיש להם משהו שרוט מבחינה ערכית, מבחינה אישיותית.

אלעזר שטרן: אם הם לא מבינים את זה לבד הם לא יכולים להיות פה.

דוד רותם: אני חושב שהעבירה צריכה להיות קשורה לתפקיד שהאיש מילא.

דוד רותם: זאת אומרת, מי שהיה שר וקיבל שוחד, עליו צריך להחיל את החוק הזה.

משה מזרחי: למה?

דוד רותם: למה?

משה מזרחי: אני אגיד לך, יש חבר כנסת - - -

אלעזר שטרן: אבל זה כתוב פה, לא?

<סיגל קוגוט: זה לא מה שכתוב.

משה מזרחי: דקה.

משה מזרחי: יש חבר כנסת - - -

אלעזר שטרן: עבר עבירה בזמן כהונתו כחבר - - -

<סיגל קוגוט: בזמן, לא שקשורה לכהונתו.

דוד רותם: לא, שקשורה לכהונתו.

אלעזר שטרן: אותו דבר.

אלעזר שטרן: ברור שככה.

דוד רותם: אני רוצה שזה יהיה קשור לכהונה.

משה מזרחי: למה?

אלעזר שטרן: אנחנו לא מתביישים?

דוד רותם: אתה לא שומע את עצמך?

דוד רותם: אני שומע את עצמי.

<סיגל קוגוט: אתה התכוונת שזה יהיה קשור לכהונתו או לא?

<סיגל קוגוט: לא אמרת מעל באמון.

משה מזרחי: בזמן כהונתו.

דוד רותם: שקשור לכהונתו.

<עמי ברקוביץ: בזמן כהונתו לא קשור - - -

<סיגל קוגוט: בזמן כהונתו.

<סיגל קוגוט: אז אני אתן לך דוגמה מה בית המשפט – יושב-ראש ועדת הבחירות המרכזית - - -

משה מזרחי: סליחה, אני חבר כנסת, ואני אונס מישהי מחר.

משה מזרחי: מצופה ממני שבתפקיד הזה אני לא אגלוש למחוזות האלה.

<סיגל קוגוט: נכון, אבל זה ניצול מעמדך, זה יכנס.

<סיגל קוגוט: אבל כשראש עירייה רוצה להיבחר במגזר הערבי והייתה לו הרשעה כי הוא ירה בחתונה, ויושב-ראש ועדת הבחירות המרכזית לא מוכן להגיד שאין עם זה קלון, אז אתה לא מדבר על אונס.

<סיגל קוגוט: אתה מדבר גם על עבירות קלות מאוד.

<סיגל קוגוט: אתה לא מכיר את כל הפסיקה של יושבי-ראש ועדת הבחירות המרכזית.

<סיגל קוגוט: אם אתה מדבר על מישהו שניצל את מעמדו – אונס בתפקיד זה בוודאי ניצול מעמד - - -

משה מזרחי: לא, יש תנאים מצטברים, אל תעמידי את זה עכשיו כאילו הוא ירה בחתונה.

דוד רותם: אני רוצה להבין, מה קורה עם מישהו שרוצים להקל עליו?

<סיגל קוגוט: אז אני שואלת, אחד הדברים - - -

משה מזרחי: - - -

<סיגל קוגוט: אז אתה מוכן שיהיה כתוב שזה ריצוי בכלא ולא עבודות שירות?

משה מזרחי: כשאנחנו אומרים למעלה משישה חודשים, את צריכה לדעת - - -

<סיגל קוגוט: אני יודעת, אבל זה יכול להשתנות.

<סיגל קוגוט: אני רוצה שתגיד את המהות, לא את הזמן.

משה מזרחי: אז היה שלושה חודשים, אז נתקעו עם זה - - -

<סיגל קוגוט: נכון.

<סיגל קוגוט: ועכשיו הם רוצים תשעה חודשים.

משה מזרחי: יצאתי צדיק פה.

<סיגל קוגוט: אתה מתכוון שזה יהיה עבודות שירות או לא?

דוד רותם: אני רוצה לדעת אחד, הנשיא רוצה להטיל על מישהו כזה - - -

משה מזרחי: קלון ולמעלה משישה חודשים, שזה כלא.

<סיגל קוגוט: אבל בכלא?

<סיגל קוגוט: אפשר לכתוב את זה.

דוד רותם: לא, זה כרגע כלא.

<סיגל קוגוט: לא, אני מוכרחה לכתוב את זה.

<סיגל קוגוט: רוצים שתשעה חודשים יהיה גם עבודות שירות.

דוד רותם: אני רוצה לשאול שאלה.

דוד רותם: רוצים להטיל על האיש הזה להרכיב את הממשלה, להיות ראש ממשלה - - -

<סיגל קוגוט: נכון, אבל בעתיד זה יהיה עבודות שירות גם.

<סיגל קוגוט: השאלה אם התכוונת לכלא או לא.

דוד רותם: מזרחי, רוצים שהאיש הזה יהיה ראש ממשלה.

משה מזרחי: נו?

דוד רותם: אומרים לי שוועדת השרים לא דנה בזה והם מבקשים להחזיר את זה לוועדת שרים.

<סיגל קוגוט: אתה הנחת שזה יחול על ראש ממשלה, נכון?

משה מזרחי: בוודאי.

<סיגל קוגוט: אתה יודע שיש פה שאלה משפטית אם זה חל על ראש ממשלה?

דוד רותם: ועל סגני שרים.

דוד רותם: <

סיגל קוגוט: אתה צריך לקבוע את זה במפורש.

משה מזרחי: למיטב הבנתי, הכשירות להיות שר חלה גם על - - -

<סיגל קוגוט: לא, לא בהכרח.

<סיגל קוגוט: יש פה שאלה פרשנית.

<עמי ברקוביץ: לא בהכרח, יש פה שאלה פרשנית.

עמר בר-לב: מה ההבדל בין ראש ממשלה – לעניין הזה?

<סיגל קוגוט: מהותית לא צריך שיהיה הבדל, אבל אתה צריך לקבוע את זה במפורש.

דוד רותם: וצריך שוועדת השרים תחליט כך.

<סיגל קוגוט: שהנשיא לא מטיל את התפקיד על חבר הכנסת, אלא אם כן הוא כשיר להיות שר.

<סיגל קוגוט: אתה חייב לכתוב את זה.

<סיגל קוגוט: אחרת תתעורר לך שאלה פרשנית – בגלל התפקיד ושהמליצו עליו כל הסיעות, אם זה חל גם עליו.

<סיגל קוגוט: יכולה להתעורר לך שאלה פרשנית.

<עמי ברקוביץ: תנאי הכשירות לא חלים על הסמכות של הנשיא.

<סיגל קוגוט: אתה לא משאיר את זה לבית המשפט, את זה הכנסת צריכה להחליט, ואני בטוחה שאתה התכוונת שזה יחול על ראש ממשלה, אחרת מה עשית?

משה מזרחי: אבל בהגדרה ראש ממשלה - - -

<סיגל קוגוט: הנה, תשאל את משרד המשפטים אם אין פה בעיה פרשנית.

<סיגל קוגוט: אתה צריך לכתוב את זה.

אלעזר שטרן: - - - הסתייגות וסגרת את הפרשנויות.

<סיגל קוגוט: נכון, אנחנו נכתוב את זה.

אלעזר שטרן: איזו עבירה?

<סיגל קוגוט: אתה צריך לכתוב את זה.

<סיגל קוגוט: אתה יכול לכתוב.

דוד רותם: אין כאן פרשנות, אני מחזיר את זה לוועדת שרים כדי שהם יחליטו את זה.

<סיגל קוגוט: אתה צריך לכתוב את זה, אתה יכול לכתוב את זה, זה לא קשה לכתוב.

משה מזרחי: למה צריך - - -

דוד רותם: אם ועדת שרים לא דנה בזה והם לא החליטו בעניין - - -

אלעזר שטרן: למה, ראש ממשלה הוא לא חבר ממשלה?

דוד רותם: מי אומר שהוא לא חבר ממשלה?

<סיגל קוגוט: זה לא התעורר.

אלעזר שטרן: כתוב פה.

משה מזרחי: מה זאת אומרת זה לא התעורר?

דוד רותם: הנשיא הטיל עליו, מה אתה רוצה?

<עמי ברקוביץ: יש סעיף נוסף, סעיף 7 לחוק יסוד: הממשלה - - -

משה מזרחי: יש לי שאלה.

משה מזרחי: נעשה פה סדר, נהיה פה בלגן.

<עמי ברקוביץ: - - שקובע שהנשיא - - -

משה מזרחי: רגע, אדוני ממשרד המשפטים, אני רוצה שתקשיב למה שאני אומר.

משה מזרחי: אתה לא מפריע לי, אני דווקא רוצה שאתה תקשיב.

משה מזרחי: בוא נעשה סדר.

משה מזרחי: אנחנו עשינו הבחנה כדי שלא נתבלבל.

משה מזרחי: בא המחוקק והחליט – באופן דרקוני מאוד דרך אגב, אני מידתי מאוד – באופן דרקוני מאוד שכל אזרח, לא חשוב מי, שאם חלילה, פשע, הורשע, הושת עליו קלון, שהוא לא יכול להיבחר שבע שנים להתמנות כשר.

משה מזרחי: אני עוזב עכשיו חבר כנסת, שזה עוד יותר גרוע כשמדברים על מבחן הבוחר וכולי.

משה מזרחי: לא עשו הבחנה.

משה מזרחי: חבר כנסת עוד יותר גרוע – שלושה חודשים, אפילו מאסר על תנאי, אם אני מבין נכון.

<סיגל קוגוט: לא, שר זה מאסר על תנאי.

משה מזרחי: או מאסר בפועל.

<סיגל קוגוט: שר זה גם מאסר על תנאי.

משה מזרחי: גם מאסר על תנאי, סליחה.

<סיגל קוגוט: נכון.

משה מזרחי: שלושה חודשים, כל עבירה, קלון – כולל הירי בחתונות אם נגזר עליו קלון – במשך שבע שנים הוא לא יכול להיבחר.

משה מזרחי: הסוגיה הזאת שנוגעת למינוי שר, הרי יש כבר חוק קיים שאומר שבמשך שבע שנים הוא לא יכול להתמנות.

דוד רותם: ואחרי שבע שנים מה קורה?

משה מזרחי: לא חשבו כשחוקקו את החוק על הלקונה הזאת.

<סיגל קוגוט: נניח שלא חשבו, אז בוא תכריע בזה עכשיו.

<סיגל קוגוט: מפריע לך להכריע בזה?

משה מזרחי: אנחנו יכולים - - -

<סיגל קוגוט: ברור שאתה יכול.

משה מזרחי: רגע.

משה מזרחי: יכולים להכניס את התיקון הזה פה?

<סיגל קוגוט: ברור.

משה מזרחי: למה צריך להחזיר לוועדת השרים?

<סיגל קוגוט: לא חייבים.

דוד רותם: כי הממשלה ביקשה.

<עמי ברקוביץ: אנחנו מבקשים את עמדת ועדת השרים.

דוד רותם: משרד המשפטים מבקש את עמדת משרד המשפטים מה אנחנו עושים עם הלקונה.

<סיגל קוגוט: בטח שאתה יכול, לכן אני אומרת את זה.

אלעזר שטרן: יש נקודות נוספות שהועלו כאן.

משה מזרחי: אבל יש בעיה גם עם סגן שר.

<סיגל קוגוט: נכון, גם על סגן שר.

דוד רותם: נכון, גם לגבי סגן שר.

דוד רותם: אני רוצה החלטה של ועדת השרים לגבי שני הדברים האלה.

משה מזרחי: שר או סגן שר.

דוד רותם: אז תעביר את זה לוועדת שרים.

<עמי ברקוביץ: היום אין בכלל.

<סיגל קוגוט: אם אתה רוצה שהחוק יחול על סגן שר, אתה חייב לכתוב את זה, כי היום זה לא חל על סגני שרים.

<עמי ברקוביץ: גם שבע שנים לא חלים היום על סגן שר.

<סיגל קוגוט: יש תנאי כשירות אחרים לסגני שרים ולשרים.

<סיגל קוגוט: הרי אתה יכול להגיד על סגני שרים - - -

אלעזר שטרן: אבל סגן שר הוא חבר כנסת.

משה מזרחי: לא, אני בעד לסגור פרצות שלא חשבו עליהן בחקיקה הקודמת.

<עמי ברקוביץ: נכון, אבל מכיוון שתנאי הכשירות של שר יותר מחמירים, זה לא חל סגן שר.

<סיגל קוגוט: כן, צריך להחליט.

משה מזרחי: כי הבעיה הזאת קיימת גם - - -

דוד רותם: משה, בוא נחזיר - - -

<קריאות: - - -

אלעזר שטרן: אפילו אם כתוב כחבר כנסת או כחבר ממשלה?

דוד רותם: תחזיר את זה לוועדת שרים, שהיא תחליט.

משה מזרחי: לא להחזיר.

דוד רותם: אין לי ברירה.

דוד רותם: משרד המשפטים מבקש להחזיר את זה לוועדת שרים, אני אחזיר את זה.

דוד רותם: אני לא אקבל החלטה.

דוד רותם: אני לא אצביע על חוק בניגוד לעמדת ועדת שרים.

דוד רותם: אני חבר קואליציה.

אברהם מיכאלי: אלו כללי הכנסת.

אברהם מיכאלי: מותר לך להציע, הקואליציה לא תתמוך בזה, החוק נופל.

דוד רותם: אני חבר קואליציה.

דוד רותם: אני יושב-ראש כאן מטעם הקואליציה, ואני פועל לפי הנחיות של ועדת שרים.

משה מזרחי: הבנו שאתה הולך גם לפי רוח ועדת השרים פה בדיון, אבל לא חשוב.

משה מזרחי: אני בעצמי לא יוצא נגד ההחלטה.

משה מזרחי: רואים שאני מתקומם נגד ההחלטה, אבל אני בולע אותה ואני הולך עם זה.

משה מזרחי: הסכמתי לזה.

משה מזרחי: אבל עכשיו אנחנו נלך לתקן את כל החוק - - -

<סיגל קוגוט: לא את כל החוק.

<סיגל קוגוט: אם אתה לא מחיל את זה על ראש ממשלה –אני חושבת, לפי התפיסה שלך – אז זו בעיה.

משה מזרחי: בואי - - - את זה ואנחנו נגיש תיקון אחר-כך.

דוד רותם: רק שנייה אחת, רבותי.

דוד רותם: איילת ביקשה לדבר כי היא צריכה ללכת.

דוד רותם: כן איילת.

<איילת פישמן: תודה אדוני היושב-ראש.

<איילת פישמן: איילת פישמן, שקיפות בין-לאומית ישראל.

<איילת פישמן: אנחנו תומכים, כמובן, בהצעת החוק.

<איילת פישמן: ההצעה טומנת בחובה שני דברים שמשנים את המצב המשפטי הקיים.

<איילת פישמן: ראשית, יש הארכה של תקופת הצינון.

<איילת פישמן: הצעת החוק אומרת לנצח, בוועדת השרים אמרו 14 שנה.

<איילת פישמן: אבל מצד שני יש צמצום של תחום העבירות שקובע שהעבירה היא בזמן כהונתו כחבר הכנסת או כחבר הממשלה.

<איילת פישמן: אני מסכימה שאולי צריך לחדד כאן את הנקודה של ניצול תפקיד לרעה וכולי.

<איילת פישמן: אנחנו חושבים שההצעה חשובה מאוד על מנת לשדר מסר ברור של חוסר סבלנות לאישי ציבור בלתי ישרים – נאמר את זה בעדינות – שרוצים לשוב ולהיכנס למשחק.

<איילת פישמן: מבחינת מבט השוואתי קצר, אנחנו הפצנו אתמול מסמך – אני לא יודעת מי הספיק לקרוא אותו – לגבי המצב בעולם.

<דורית ואג: העלינו אותו לאתר.

דוד רותם: השאלה היא אם לא צריך לבקש מהממ"מ שיבדוק אתכם.

<איילת פישמן: אתה יותר ממוזמן.

דוד רותם: זה מה שאני אעשה.

<איילת פישמן: אתה יותר ממוזמן.

<איילת פישמן: המצב בעולם הוא לא אחיד.

<איילת פישמן: יש מדינות בודדות, כמו בריטניה ואוסטרליה שבהן פסלו ללא מגבלת זמן שתלויה בטיב העבירה.

<איילת פישמן: יש מדינות כמו ברזיל וצרפת שמדברות על שמונה ועשר שנים.

<איילת פישמן: יש מדינות שמדברות על חמש שנים.

<איילת פישמן: כלומר, באופן השוואתי, המצב בישראל גם היום הוא לא אסון, נגיד בעדינות.

<איילת פישמן: להשתפר תמיד אפשר, אנחנו חושבים שזו הצעת חוק ראויה פלוס.

<איילת פישמן: תודה.

משה מזרחי: תודה רבה על העידוד.

דוד רותם: אנחנו נחזור לוועדת השרים כדי שיחליטו לגבי מועמד לראשות ממשלה ולגבי סגן שר.

<סיגל קוגוט: אני רוצה לגבי הטקסט, מה אתם מחליטים, כי יש פה כמה סוגיות.

אברהם מיכאלי: תני לוועדת שרים, חכי.

דוד רותם: אני רוצה לשמוע את העמדה של ועדת שרים בעניין הזה.

דוד רותם: לגבי מועמד לראשות ממשלה שהנשיא מטיל עליו, האם הוא צריך גם כן לעבור את תנאי הכשירות?

דוד רותם: הרי הנשיא לא כפוף לדברים כאלה, הוא יכול להטיל על כל אחד.

משה מזרחי: אז אולי צריך לעשות תיקון בחוק - - -

<סיגל קוגוט: זו לא הבעיה.

<סיגל קוגוט: זה לא הנשיא, זה פה.

משה מזרחי: לא, בחוק יסוד: הנשיא.

<סיגל קוגוט: לא, זה בחוק יסוד: הממשלה.

<עמי ברקוביץ: אבל זה אותו סעיף.

<סיגל קוגוט: בסעיף שכתוב "הנשיא יטיל", צריך להיות להוסיף את המילים: "על מי שכשיר להיות שר".

משה מזרחי: תגיד, אבל למה אנחנו צריכים להמציא עכשיו את הגלגל מחדש?

דוד רותם: כי אחרת אתה מאפשר לנשיא להטיל על כל אחד.

משה מזרחי: אני יודע, אבל למה עכשיו אתה מעלה את זה?

דוד רותם: למה אני עכשיו מעלה את זה?

משה מזרחי: זה משהו חדש שהמצאנו עכשיו?

משה מזרחי: ועדת שרים אישרה את המתווה של הצעת החוק הזאת.

משה מזרחי: אז למה לא ללכת לכיוונים - - -

דוד רותם: ועדת השרים ביקשה ממני - - -

<סיגל קוגוט: אפשר.

משה מזרחי: אז בואו נלך על זה, ואם צריך יהיה לעשות הבהרות - - -

<סיגל קוגוט: אין לי בעיה.

משה מזרחי: - - למה לקבור את החוק הזה?

<סיגל קוגוט: זה לא לקבור את החוק הזה.

<סיגל קוגוט: אתה לא תשאיר את הסוגיה הזאת לא פתורה.

דוד רותם: מזרחי, משרד המשפטים ביקש ממני להחזיר את החוק לוועדת שרים כדי שוועדת השרים תחליט לגבי הנושא של ראש ממשלה וסגן שר.

משה מזרחי: אז בוא נעלה אותה לקריאה ראשונה.

דוד רותם: אני לא אעלה שום דבר לקריאה ראשונה בלי עמדה של ועדת שרים.

<עמי ברקוביץ: ככל שהוועדה רוצה להתייחס כמובן.

משה מזרחי: למה?

משה מזרחי: היא אומרת שאפשר - - -

דוד רותם: אני חבר קואליציה.

דוד רותם: אני יושב פה מטעם הקואליציה.

דוד רותם: אני מכבד החלטות של ועדת שרים.

עמר בר-לב: בסדר, אבל ועדת השרים אישרה.

דוד רותם: ועדת שרים אישרה בלי לדון בשני נושאים.

עמר בר-לב: משרד המשפטים מבקש, אחרי קריאה ראשונה, בבקשה.

דוד רותם: לא אחרי קריאה ראשונה.

משה מזרחי: אני מבקש לשמוע את חוות הדעת שלה בעניין הזה.

משה מזרחי: הוא ממציא לנו עכשיו מן מכשול משלו.

משה מזרחי: אפשר אחרי קריאה ראשונה להעביר את זה לוועדת שרים לקבל היתר לגבי התיקון?

<סיגל קוגוט: אם אתה מעביר את הטקסט הזה ככה עם האישור של ועדת שרים, ואומר אני רוצה לדון בראש ממשלה ובסגן שר אחרי קריאה ראשונה, זה לא ייחשב נושא חדש.

<סיגל קוגוט: אתה יכול לעשות את זה.

<סיגל קוגוט: אני לא אומרת לך שזה לא נושא חדש.

דוד רותם: יהיה מי שיטען שזה נושא חדש, אני אומר לך כבר.

משה מזרחי: היא אומרת שזה לא נושא חדש.

<סיגל קוגוט: מבחינה משפטית - - -

דוד רותם: היא אומרת.

דוד רותם: אז זה ילך לוועדת הכנסת שתחליט.

<סיגל קוגוט: זה נכון, זה ילך לוועדת הכנסת שתחליט, אבל משפטית זה לא נושא חדש.

משה מזרחי: אז בואו נגמור את כל זה ונלך לוועדת הכנסת שתחליט.

<סיגל קוגוט: לא, אולי אף אחד לא יטען נושא חדש.

דוד רותם: לא, קודם אני הולך לוועדת השרים.

דוד רותם: אני לא מעלה להצבעה, אלא אם כן ועדת השרים מאשרת לי שהיא דנה בזה והיא החליטה כך.

עמר בר-לב: אז תעביר את זה כמו שזה.

דוד רותם: אני לא מעביר שום דבר כמו שזה כשמשרד המשפטים אומר לי לא דנו בזה בוועדת שרים ואנחנו מבקשים להחזיר את זה לוועדת שרים.

עמר בר-לב: הם דנו בזה.

משה מזרחי: זה מה שאתה אמרת?

דוד רותם: כן.

<עמי ברקוביץ: לא, רק כדי להבהיר את עצמי, כנראה שלא הסברתי את עצמי מספיק טוב.

<עמי ברקוביץ: יש במסמך הרקע שהוכן מספר נקודות שמחדדות שאלות שלא באו לידי ביטוי בנוסח המקורי.

<עמי ברקוביץ: אם הוועדה מבקשת להתייחס לנקודות האלה, כפי שאני מבין מיושב-הראש, ולשלב אותן בנוסח, אנחנו מבקשים בנסיבות האלה להחזיר את הדברים לוועדת השרים כדי שתהיה לנו עמדה לגבי הטקסט המעודכן, שהוא שונה מן הטקסט המקורי בהקשר ראש ממשלה - - -

אלעזר שטרן: זה לא דבר חדש?

אלעזר שטרן: מהות השינוי, הרי זה תפקידה של הכנסת.

<עמי ברקוביץ: לא, לא, לא.

אלעזר שטרן: אנחנו כל הזמן דנים בשינויים - - - בוועדות שרים.

אלעזר שטרן: שמע, זה נראה לי מהמשפחה של התייעצות סיעתית בוועדה הזאת.

דוד רותם: אתה רוצה שאני אגיד לך משהו?

דוד רותם: גם לגבי התייעצות סיעתית היועץ המשפטי של הכנסת קבע שזה לגיטימי.

אלעזר שטרן: יש משהו לגיטימי, אבל אתה יודע מה אומרים על הריח.

דוד רותם: שום דבר לא בריח.

דוד רותם: אצלך הכול ריח, אתה מריח יותר מדי.

אלעזר שטרן: - - - התייעצות סיעתית לחודשיים וחצי על שקיפות?

אלעזר שטרן: מה אנחנו?

<עמי ברקוביץ: חבר הנסת שטרן, עם כל הכבוד, כיוון שמדובר כאן בהצעת חוק שהיא הצעת חוק רגישה מאוד - -

משה מזרחי: בוא נעביר את זה.

דוד רותם: אני לא אעביר את זה.

<עמי ברקוביץ: - - אני לא יכול לדבר כפרשן של - - -

דוד רותם: אני לא אעביר את זה כי אני לא רוצה להצביע על זה.

<עמי ברקוביץ: - - - לקבוע עמדה חד-משמעית לגבי התחולה על ראש ממשלה.

משה מזרחי: למה?

דוד רותם: כי אני רוצה החלטה של ועדת השרים.

אלעזר שטרן: אבל ההצעות פה הן לא מהותיות.

<עמי ברקוביץ: מי זכאי להיות ראש ממשלה זו לא שאלה מהותית?

אלעזר שטרן: מי זכאי להיות שר?

<עמי ברקוביץ: כיוון שהתשובה לא נגזרת בהכרח - - - זו שאלה שהיא ערכית במהותה.

<עמי ברקוביץ: אנחנו - - -

אלעזר שטרן: אתה לא יכול להחליט מקל וחומר?

<עמי ברקוביץ: לא, אני לא עושה - - -

אלעזר שטרן: אתה לא יכול להחליט מקל וחומר?

דוד רותם: לא, זו שוב פרשנות.

דוד רותם: אתה רואה?

דוד רותם: אתה רוצה פרשנות - - -

אלעזר שטרן: לא, זו פרשנות שהוא נותן, ואתה מנצל את זה בשביל לעכב.

דוד רותם: אני אעכב כמה שאני רוצה, ואני לא צריך לתת הסברים לכמה שאני מעכב.

אלעזר שטרן: דודו, אתה לא צריך כלום.

אלעזר שטרן: אתה מלך העולם.

אלעזר שטרן: יושב-ראש ועדת חוקה, חוק ומשפט של כנסת ישראל.

אלעזר שטרן: אבל דווקא בגלל זה – דווקא בגלל זה – דוגרי אני אומר לך, אני מצפה ממך – יש פה רוח דברים.

אלעזר שטרן: אני לא יודע איך אתה לא נלחם על זה.

אלעזר שטרן: אם על החוקה, או על חוק ומשפט לא שומרים פה, אז בכלל מה הטעם של כל העבודה?

אלעזר שטרן: ועכשיו משרד המשפטים, עם כל הכבוד, מה, הוא לא מבין את הרוח?

אלעזר שטרן: מאיפה באה ההתחכמות הזאת של ראש ממשלה מול שר?

אלעזר שטרן: אנחנו לא יודעים כמה דברים לומדים מקל וחומר?

דוד רותם: לא בחוק כזה, לא לומדים שום דבר מקל וחומר.

אלעזר שטרן: למה לא בחוק כזה?

עמר בר-לב: החוק הזה כפי שהוא אושר.

משה מזרחי: הוא כתוב.

משה מזרחי: הוא קיים.

עמר בר-לב: כפי שהוא, הוא אושר.

<עמי ברקוביץ: בסדר.

<עמי ברקוביץ: הטענה היא לא על החוק כפי שהוא.

משה מזרחי: כאילו מה, התעוררנו פתאום?

משה מזרחי: באמת.

משה מזרחי: לא הייתה בעיה עד היום.

עמר בר-לב: בסדר, אני מדבר עם יושב-ראש הוועדה, הוא אושר כפי שהוא.

<עמי ברקוביץ: לכן אני אמרתי ככל שמדובר בתוספות שלו.

משה מזרחי: מה זה קשור לתוספת?

דוד רותם: אני רוצה שתבין, אני רוצה עמדה של ועדת השרים.

<עמי ברקוביץ: בוודאי שזה קשור.

משה מזרחי: לכו תתקנו את החוק של שבע שנים, למה זו בעיה שלי כרגע?

<עמי ברקוביץ: אם אתה מעביר את הצעת - - -

דוד רותם: משה, זו לא בעיה שלך.

משה מזרחי: אני אגיד לך מה אני מציע, יש משרד משפטים.

משה מזרחי: הרי יש את הסעיף הקיים, שגם הוא מייצר את הלקונה.

<עמי ברקוביץ: נכון, אתה צודק.

<עמי ברקוביץ: בסדר.

משה מזרחי: תעזוב עכשיו את התיקון הזה.

דוד רותם: אני רוצה עמדה של ועדת השרים.

משה מזרחי: שנייה.

משה מזרחי: אנחנו רק הוספנו איזשהו תבחין שאומר שאם הוא עבר את זה כשהוא נבחר ציבור - - - נגמר.

משה מזרחי: זה הכול.

<עמי ברקוביץ: אם הצעת החוק תעבור ככה, אין מה להביא את זה לוועדת השרים.

משה מזרחי: עכשיו משרד המשפטים, שיעשה את עבודתו.

משה מזרחי: כבר יש חוק מקורי שחוקק שיש בו לקונה.

<עמי ברקוביץ: בסדר, אתה צודק.

משה מזרחי: לא זה, עזוב את זה.

משה מזרחי: זה נחמד מאוד שהמצאנו פה את הגלגל, אבל משרד המשפטים, קח את המנדט, זה מנדט שלכם.

<עמי ברקוביץ: לא רק.

משה מזרחי: שייקח את זה ויעשה תיקון לחוק המקורי, לא לזה.

משה מזרחי: למה אתם צריכים לתפוס טרמפ עכשיו - - -

<סיגל קוגוט: זה לא טרמפ.

<סיגל קוגוט: חבר הכנסת מזרחי, אתה רוצה שזה יחול על ראש ממשלה.

<סיגל קוגוט: מה הבעיה?

דוד רותם: זה לא טרמפ, אתה רוצה.

עמר בר-לב: אבל הוא חזר בו.

<סיגל קוגוט: זה לא שהוא חזר בו.

<סיגל קוגוט: הוא רוצה שזה יהיה אחרי קריאה ראשונה, זה לא אותו דבר.

עמר בר-לב: לא, לא, לא, הוא רוצה - - -

דוד רותם: רבותי, אני רוצה החלטה של ועדת השרים.

<דורית ואג: אי-אפשר ככה.

<דורית ואג: כולם מדברים ביחד ואין פרוטוקול.

<עמי ברקוביץ: אם זה עובר כמו שזה, אז אין לי בעיה להביא את זה לוועדת השרים.

דוד רותם: אני רוצה החלטה של ועדת השרים, כי אני אצביע לפי החלטת ועדת השרים.

משה מזרחי: אבל הסוגיה של ראש הממשלה עלתה פה, לא בוועדת שרים.

<עמי ברקוביץ: נכון, אתה צודק.

משה מזרחי: אז למה להעלות את זה?

משה מזרחי: זה לא חלק - - -

דוד רותם: להעלות את זה כי אתה רוצה להכניס את זה לחוק.

<עמי ברקוביץ: אני חוזר ואומר, ככל שהוועדה תרצה להתייחס לזה - - -

משה מזרחי: זה לא חלק מהצעת החוק.

<עמי ברקוביץ: ככל שזה יהיה חלק מהצעת החוק, ויש כוונה לשלב את זה, אנחנו מבקשים לדון.

משה מזרחי: אני לא רוצה לשלב את זה.

<עמי ברקוביץ: לא רוצה, אז לא.

משה מזרחי: הנה, אדוני, אני מקל עליך.

דוד רותם: אל תקל עלי.

משה מזרחי: הצעת החוק נוגעת לשרים.

משה מזרחי: אם צריך לתקן, מה הסיפור?

דוד רותם: אתה לא מבין שגם אם אני אצביע עכשיו זה לא יעבור.

משה מזרחי: למה?

דוד רותם: כי תהיה פה בקשה לרביזיה, אני כבר רואה מאיפה.

אלעזר שטרן: אני גם יודע איפה תהיה התייעצות סיעתית.

אלעזר שטרן: הכול אני רואה.

משה מזרחי: מאיפה?

אלעזר שטרן: תגיד לי, מה, אתה צחוק?

אלעזר שטרן: הוא לא רוצה, אתה לא מבין?

משה מזרחי: אתה תגיש?

דוד רותם: אני אגיש ומיכאלי יגיש.

אלעזר שטרן: שמעת?

אלעזר שטרן: הנה.

משה מזרחי: כן, מר מיכאלי?

משה מזרחי: אני שומע טוב?

אלעזר שטרן: הוא נותן הנחיות.

אלעזר שטרן: איך לפעמים אתה מערים כאלה קשיים להיות חבר קואליציה.

אלעזר שטרן: למה אתה צריך לעשות זה?

דוד רותם: כי אני פועל לפי ועדת שרים.

דוד רותם: אני פועל לפי ועדת שרים.

משה מזרחי: אני חושב שאנחנו נלך ותגישו רביזיה.

דוד רותם: אנחנו לא נעשה רביזיה.

משה מזרחי: תעשו מה שאתם רוצים, אני רוצה שנתקדם עם הצעת החוק.

דוד רותם: אני לא אצביע היום על הקריאה הראשונה של החוק הזה.

אלעזר שטרן: איך לא הבנת את זה?

אלעזר שטרן: ניצב במשטרה, לא הבנת את זה?

דוד רותם: הוא הבין את זה.

עמר בר-לב: עדיין זה לא מסביר למה.

אלעזר שטרן: איך זה לא ברור?

אלעזר שטרן: אמרתי לך, זה מאותה משפחה, חזרה לוועדת שרים.

עמר בר-לב: אנחנו מתעקשים שדברים לא הגיוניים יישארו לא ברורים, כי הם לא הגיוניים.

משה מזרחי: מה עכשיו?

משה מזרחי: מה זאת אומרת הוא לא יצביע על זה?

משה מזרחי: אפשר להתקדם אתו?

דוד רותם: אני לא אצביע.

דוד רותם: לא, אתה לא יכול להתקדם.

משה מזרחי: מי שרוצה, שיביע הסתייגויות.

דוד רותם: אתה לא יכול להתקדם כי אני לא מעלה את זה להצבעה.

משה מזרחי: אל תעלה להצבעה, אבל אפשר להתקדם?

דוד רותם: לא, אי-אפשר להתקדם, אני רוצה להחזיר את זה לוועדת השרים.

משה מזרחי: יש לך הסתייגויות?

משה מזרחי: תביע אותן.

משה מזרחי: אם אין הסתייגות - - -

דוד רותם: אני רוצה להחזיר את זה לוועדת השרים.

משה מזרחי: תביעו את ההסתייגויות - - -

דוד רותם: אני רוצה להחזיר את זה לוועדת השרים.

משה מזרחי: אתה עוצר את הדיון פה.

דוד רותם: כן, אני עוצר את הדיון.

דוד רותם: אני מחזיר את זה לוועדת השרים כדי לקבל את עמדתה.

דוד רותם: זו הסמכות שלי.

אלעזר שטרן: מה אתם אומרים, בשביל זה באנו לכנסת?

משה מזרחי: מה אתם הולכים?

משה מזרחי: אתם מפקירים פצוע והולכים.

דוד רותם: הם לא מפקירים אותך, כי אנחנו נעזור לך בסוף.

דוד רותם: אני בסוף אעזור לך.

עמר בר-לב: עד שאתה אומר לנו תשאירו אותי בשטח, אנחנו לא הולכים.

דוד רותם: על כל פנים, אני לא אצביע היום על החוק לקריאה ראשונה.

דוד רותם: אני מחזיר אותו לוועדת השרים כדי לקבל עמדה לגבי סגני שרים ולגבי מועמד לראשות ממשלה.

דוד רותם: ואני מבקש לקבל את זה מהר.

משה מזרחי: מה שאני מציע, אם כבר, לא לשכוח את העניין של סגן שר.

דוד רותם: נכון, את זה ביקשתי עכשיו, סגן שר ומועמד לראשות הממשלה.

<סיגל קוגוט: זאת אומרת, אתה רוצה גם לגבי ראש הממשלה - - -

משה מזרחי: אני מבקש לגבי החלק של מי שעבר התיישנות.

משה מזרחי: <

סיגל קוגוט: זאת אומרת, את המינימום הזה.

<עמי ברקוביץ: מה אתה מבקש?

<סיגל קוגוט: שהרטרואקטיביות תהיה מינימלית.

דוד רותם: לגבי רטרואקטיביות.

משה מזרחי: אם כבר אכלנו אותה, אז שנצא נשכרים כבר.

דוד רותם: מצוין.

אברהם מיכאלי: שרטרואקטיביות תחול גם על אלה?

<סיגל קוגוט: שמי שכבר הפך כשיר בחזרה, זה לא יחול עליו.

משה מזרחי: הרי יש שתי אופציות.

<עמי ברקוביץ: אתה רוצה שגם זה יידון בוועדת - - -

משה מזרחי: שזה יעבור לשם, אם כבר.

משה מזרחי: במקום שנתקוטט פה, אם זה יבוא שלם, אנחנו רק נצביע פה.

דוד רותם: נכון, זה יהיה מהר.

<סיגל קוגוט: אז בואו נחליט על עוד כמה דברים, כי אז זה כבר יהיה הכול.

דוד רותם: אבל אתה תטפל בזה.

משה מזרחי: שתהיו לי בריאים.

משה מזרחי: הרי מה נאמר פה?

משה מזרחי: בואו נדון לגופו של - - -

<סיגל קוגוט: רגע, יש לי עוד שאלה אליך.

<סיגל קוגוט: ואז כבר נביא לוועדת שרים את הטקסט המושלם.

דוד רותם: תראה איך השאירו אותך לבד, החברים שלך.

<סיגל קוגוט: לא חשוב, הוא המציע.

דוד רותם: אם אני מצביע עכשיו, אני מפיל לך את החוק.

<סיגל קוגוט: הוא המציע.

<סיגל קוגוט: אמרת שלא תצביע, אז הם הלכו.

<סיגל קוגוט: חבר הכנסת מזרחי, רק שתי סוגיות קטנות.

<סיגל קוגוט: הוא צחק.

<סיגל קוגוט: לגבי העונש - - -

משה מזרחי: יש פה אחרים שמקשיבים לו.

משה מזרחי: אנחנו מכירים את המטריה.

משה מזרחי: מה שמטריד אותי זה שאוזניים אחרות שלא רגילות למלל הזה שומעות את הקולות.

דוד רותם: והקולות הם שאנחנו מבקשים החלטה של ועדת השרים.

משה מזרחי: את יודעת על מי אני מדבר.

משה מזרחי: אזרחים שלנו בכל זאת מדי פעם מתחברים לקולות האלו.

משה מזרחי: זה לא עושה להם טוב שזה נראה ככה.

משה מזרחי: אנחנו רגילים, לא אכפת לנו, האוזן שלנו כבר לא נובלת ממה שהיא שומעת פה.

משה מזרחי: היא מורגלת.

משה מזרחי: אבל בשביל האזרחים שלנו – מר רותם, אתה יכול להגיע לאותן תוצאות בדרך טובה, אחרת.

משה מזרחי: אפילו לא תעורר התקוממות שלנו.

משה מזרחי: לא חשוב.

משה מזרחי: מה הלאה?

<סיגל קוגוט: אני אעביר נוסח לוועדת שרים שבו יהיה כתוב את כל הדברים.

דוד רותם: לא, אני רוצה שתעבירי את זה קודם למזרחי כדי שהוא יאשר את זה.

<סיגל קוגוט: ברור שקודם למזרחי.

משה מזרחי: נעשה כבר את השלם.

<סיגל קוגוט: אז אני אשב אתך.

משה מזרחי: בסדר גמור.

<עמי ברקוביץ: ואז אתם תעבירו את זה אלינו?

<סיגל קוגוט: כן.

משה מזרחי: מר רותם, זה חוזר משם – שנהיה הגונים – וגמרנו.

דוד רותם: זה חוזר משם ועולה להצבעה ומאשרים.

משה מזרחי: בסדר גמור.

דוד רותם: תודה רבה, הישיבה נעולה.